CELEX: 22016D0747
Language: mt
Date: 2015-03-20 00:00:00
Title: Deċiżjoni tal-Kumitat Konġunt taż-ŻEE Nru 64/2015 tal-20 ta' Marzu 2015 li temenda l-Anness XIII (Trasport) tal-Ftehim ŻEE [2016/747]

19.5.2016   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 129/48
               
            DEĊIŻJONI TAL-KUMITAT KONĠUNT TAŻ-ŻEE
      Nru 64/2015
      tal-20 ta' Marzu 2015
      li temenda l-Anness XIII (Trasport) tal-Ftehim ŻEE [2016/747]
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
      Billi:
      
                  (1)
               
               
                  Id-Deċiżjoni ta' Implimentazzjoni tal-Kummissjoni C(2014) 3870 tas-17 ta' Ġunju 2014 li temenda d-Deċiżjoni tal-Kummissjoni C(2010) 774 fir-rigward taċ-ċarezza, l-armonizzazzjoni u s-simplifikazzjoni tal-użu tal-individwazzjoni tat-traċċi splussivi għandha tiddaħħal fil-Ftehim ŻEE.
               
            
                  (2)
               
               
                  Għalhekk, l-Anness XIII tal-Ftehim ŻEE għandu jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      L-inċiż li ġej jiżdied mal-punt 66hf (id-Deċiżjoni tal-Kummissjoni C(2010) 774 finali) tal-Anness XIII tal-Ftehim ŻEE:
      
                  “—
               
               
                  
                     32014 D 3870: Id-Deċiżjoni ta' Implimentazzjoni tal-Kummissjoni C(2014) 3870 tas-17 ta' Ġunju 2014 li temenda d-Deċiżjoni tal-Kummissjoni C(2010) 774 fir-rigward taċ-ċarezza, l-armonizzazzjoni u s-simplifikazzjoni tal-użu tal-individwazzjoni tat-traċċi splussivi.”
               
            Artikolu 2
      Din id-Deċiżjoni tidħol fis-seħħ fil-21 ta' Marzu 2015, dejjem jekk ikunu saru n-notifiki kollha skont l-Artikolu 103(1) tal-Ftehim ŻEE (*).
      Artikolu 3
      Din id-Deċiżjoni għandha tiġi ppubblikata fis-Sezzjoni taż-ŻEE u fis-Suppliment taż-ŻEE ta' Il-Ġurnal Uffiċjali tal-Unjoni Ewropea.
      
         Magħmul fi Brussell, l-20 ta' Marzu 2015.
         
            
               Għall-Kumitat Konġunt taż-ŻEE
            
            
               Il-President
            
            Gianluca GRIPPA
         
      
      
         (*)  L-ebda rekwiżiti kostituzzjonali ma huma indikati.